సమాచార, ప్రసార మంత్రిత్వ శాఖ
కేంద్ర ప్రభుత్వం ఏర్పాటు చేసిన తొలి ఫ్లోటింగ్ ఫోటో ఎగ్జిబిషన్ ను ప్రారంభించిన కేంద్ర మంత్రి ఆర్.కె. రంజన్.
స్వాతంత్రోద్యమ ఉమ్మడి చరిత్రకు సంబంధించి ఈశాన్య రాష్ట్రాలకు చెందిన 100మంది స్వాతంత్ర సమరయోధుల చరిత్రను ఇందులో చేరుస్తారు.
గత 8 సంవత్సరాలలో ఎన్.డి.ఎ ప్రభుత్వం సాధించిన విజయాలను, మణిపూర్ కు చెందిన స్వాతంత్ర సమరయోధుల గాధలను ఈ 3 రొజుల ఎగ్జిబిషన్ లో ప్రదర్శిస్తారు.
కేంద్ర సమాచార ప్రసార మంత్రిత్వశాఖ వారి,మణిపూర్ లోని ఇంఫాల్లోగల సెంట్రల్ బ్యూరో ఆఫ్ కమ్యూనికేషన్ రీజనల్ ఆఫీస్, ఆధ్వర్యంలో తొట్ట తొలి ఫ్లోటింగ్ ఎగ్జిబిషన్ ను లోక్ తక్ సరస్సులో ప్రారంభించారు.ఈ సరస్సులో ప్రత్యేకంగా నిర్మించిన ఫ్లోటింగ్ ప్లాట్ఫారంపై ఈ వినూత్న ఎగ్జిబిషన్ ను ఏర్పాటు చేశారు. చెక్క తో నిర్మించిన కాజ్వే మీదుగా ఈ ఎగ్జిబిషన్ లోకి ప్రవేశించవచ్చు. 50 ఏళ్ల సెంట్రల్ బ్యూరో ఆఫ్ కమ్యూనికేషన్ చరిత్రలో ఇలాంటి కార్యక్రమం ఏర్పాటు చేయడం ఇదే ప్రథమం. ఫ్లోటింగ్ స్టేజ్పైన ఇంఫాల్ ప్రాంతీయ కార్యాలయానికి చెందిన కళాకారులు, ప్రైవేటు కళాకారుల బృందాలు సాంస్కృతిక ప్రదర్శనలు నిర్వహిస్తారు. దీనికి తోడు సరస్సు చుట్టుపక్కల గల మత్స్యకారులు మత్సకార మహిళల కమిటీలు డాన్స్ కార్యక్రమాన్ని పడవపై ఏర్పాటు చేయడం జరిగింది.
కేంద్ర విదేశీ వ్యవహారాలు, విద్యశాఖ సహాయమంత్రి డాక్టర్ ఆర్.కె.రంజన్ ఈ ఎగ్జిబిషన్ ను ప్రారంభించారు. ఆయన దీనిని సమాచార ప్రసార మంత్రిత్వశాఖ ఈశాన్యప్రాత డైరక్టర్జనరల్ శ్రీ బి.నారాయణన్ , మణిపూర్ పభ్రుత్వ ఎం.ఎస్.పి.డి.సి.ఎల్ ఛైర్మన్ తొంగ్బ్రాం రబీంద్ర సింగ్ , ఇతర ముఖ్యుల సమక్షంలో ప్రారంభించారు.
మణిపురి భాషలో 88 రకాల సృజన రూపాలైన ఎనిమిదేళ్లసేవ,సుహాసన్, గరీబ్ కల్యాణ్, అలాగే మణిపురి అజ్ఞాత స్వాతంత్ర సమరయోధులకు సంబంధించి 11 సృజనరూపాలను ఎగ్జిబిషన్ లో ప్రదర్శించడం జరిగింది. శుక్రవారం వరకు ఇది ప్రజల సందర్శనకు తెరిచి ఉంటుంది.
ఈ సందర్భంగా మాట్లాడుతూ కేంద్ర మంత్రి, ప్రధానమంత్రి నరేంద్రమోదీ సంకల్పాన్ని ప్రతిబింబించేలా ఈ ఎగ్జిబిషన్ ఉందని అన్నారు. ప్రపంచంలోనే నీటిపై తేలే తొలిఎగ్జిబిషన్ ఇదే కావచ్చునని ఆయన అన్నారు.
ఇలాంటి ఎగ్జిబిషన్లు ప్రధానమంత్రి శ్రీ నరేంద్రమోదీ నాయకత్వంలోని ఎనిమిదేళ్ల పాలన సాధించిన విజయాలను తెలియజేయడంతోపాటు అందరికీ ప్రేరణగా నిలుస్తాయని అన్నారు.
కోవిడ్ 19 మహమ్మారి నిరోధానికి ఇండియా రెండు వాక్సిన్లను ఉత్పత్తి చేస్తున్నదని, ఇది కూడా కేవలం 9 నెలల వ్యవధిలో ప్రధానమంత్రి శ్రీ నరేంద్రమోదీ నాయకత్వంలో సాధించిందని ఆయన తెలిపారు. దీనికితోడు, ప్రపంచంలో అత్యధిక సంఖ్యలో ప్రజలకు వాక్సిన్ వేసిన దేశం ఇండియా అని ఆయన గుర్తుచేశారు. మన దేశం పొరుగున ఉన్న దేశాలకు ఉచితంగా వాక్సిన్ ను సరఫరాచేస్తున్న విషయాన్ని కూడా ఆయన ఈ సందర్భంగా ప్రస్తావించారు. స్వాతంత్ర పోరాటంలో, అజ్ఞాత స్వాతంత్రయోధుల చరిత్రకు ఎంతో ప్రాధాన్యత ఉందని అంటూ వీరి త్యాగాలను ప్రస్తావించకుండా స్వాతంత్రపోరాట చరిత్ర పరిపూర్ణం కాదని ఆయన అన్నారు. దీనిని దృష్టిలో ఉంచుకుని ప్రధానమంత్రి , కుటుంబ వారసత్వ ఆధారిత చరిత్ర కాక, ఉమ్మడి స్వాతంత్య్రోద్యమ చరిత్రపై కృషి చేస్తున్నారని ఆయన అన్నారు. ఈశాన్యప్రాంతంనుంచి కనీసం వందమంది స్వాతంత్ర సమరయోధుల పేర్లను ఇందులో చేర్చాలని కేంద్రప్రభుత్వం భావిస్తున్నదని ఆయన అన్నారు.
ఈ కార్యక్రమంలో గౌరవ అతిథిగా మాట్లాడుతూ ఎం.ఎస్.పి.డి.సి.ఎల్ ఛైర్మన్ టి. రబీంద్ర సింగ్ , ఈ ఎగ్జిబిషన్ ను ఏర్పాటు చేసినందుకు కేంద్ర ప్రభుత్వానికి కృతజ్ఞతలు తెలిపారు.ఈ ఎగ్జిబిషన్ స్వాతంత్య్రోద్యమ ఘట్టాలను ప్రజలకు ఎల్లవేళలా గుర్తుచేస్తుందని అన్నారు. ఇలాంటి ఎగ్జిబిషన్లు ఏర్పాటుచేయడం వల్ల యువతలో దేశభక్తి ప్రేరణ కలుగుతుందన్నారు.
ఈశాన్య ప్రాంత డైరక్టర్ జనరల్ శ్రీ బి.నారాయణ మాట్లాడుతూ, నీటిపై తేలియాడే వినూత్న ఎగ్జిబిషన్ ను ప్రారంభించడం ద్వారా యువతను ఆకర్షించడానికి ఉపకరించిందని చెప్పారు. మణిపూర్ కుచెందిన మరికొంతమంది అజ్ఞాత స్వాతంత్ర సమరయోధుల గురించి రాబోయే ఎగ్జిబిషన్లలో ప్రదర్శించనున్నట్టు ఆయన తెలిపారు.